**APSTIPRINĀTS**

2019. gada 29. janvārī

(ar grozījumiem 30.10.2020 un 11.11.2020)

(ar grozījumiem 01.02.2021 un 03,02.2021)

 **N O L I K U M S**

**par reglamentētā darbības sfērā sertificēta būvspeciālista patstāvīgās prakses**

**uzraudzību**

**Terminu un saīsinājumu skaidrojums:**

**LEB** – Latvijas Elektriķu brālība,

**SD** – Sertifikācijas departaments;

**LEB SD** – ir atsevišķa un neatkarīga struktūrvienība, ko Latvijas Nacionālais akreditācijas birojs (LATAK) ir akreditējis kā personāla sertifikācijas institūciju, kam ir piešķirtas tiesības veikt būvspeciālistu sertificēšanu noteiktās elektroenerģētikas jomas nereglamentētajās sfērās un realizētu valsts deleģēto funkciju reglamentētajās sfērās būvspeciālistu kompetences novērtēšanu un patstāvīgās prakses uzraudzību.

**BIS** – Būvniecības informācijas sistēma;

Būvspeciālists – persona, kas ieguvusi patstāvīgas prakses tiesības (sertifikātu) enerģētikas jomā reglamentētās profesijās**.**

**1. Vispārīgā informācija**

Šis nolikums nosaka Latvijas Elektriķu brālības, Sertifikācijas departamenta Būvniecības speciālistu sertifikācijas institūcijas (turpmāk - LEB SD) procedūru un nosacījumus, reglamentētās darbības sfērās sertificēto būvspeciālistu patstāvīgās prakses uzraudzības procesa nodrošināšanai atbilstoši Ministru kabineta 2018. gada 20. marta noteikumiem Nr. 169 ‘’Būvspeciālistu kompetences novērtēšanas un patstāvīgās prakses uzraudzības noteikumi’’ (turpmāk - noteikumi Nr. 169), Ekonomikas ministrijas vadlīnijām būvspeciālistu kompetences pārbaudes iestādēm par būvspeciālistu kompetences novērtēšanu un patstāvīgās prakses uzraudzību (apstiprinātas ar EM 2018. gada 23. augusta rīkojumu, kā arī, ievērojot standartu LVS EN/ISO 17024:2013 – „Atbilstības novērtēšana. Vispārīgās prasības personu novērtēšanas institūcijām”.

**2**. **Būvspeciālistu patstāvīgās prakses uzraudzības ietvaros LEB SD noteiktās procedūras**

**2.1**. LEB SD darbinieks **katru gadu** pēc 1. aprīļa pārbauda, vai saskaņā ar noteikumu Nr.169 apakšpunktos būvspeciālists ir izpildītas minētās prasības:

* **44.5**. līdz kārtējā gada 1. aprīlim būvspeciālistu reģistrā ievadījis informāciju par iepriekšējā kalendāra gadā apgūtajām profesionālās pilnveides programmām, semināriem un citiem kompetenci paaugstinošiem pasākumiem, norādot attiecīgā apliecinošā dokumenta izdošanas datumu, derīguma termiņu, izdevēju, profesionālās pilnveides mācību programmas vai pasākuma nosaukumu un apjomu, kā arī pievieno šo dokumentu elektroniski, ja minētā informācija nav pieejama būvspeciālistu reģistrā;
* **44.6.** līdz kārtējā gada 1. aprīlim būvspeciālistu reģistrā ievadījis informāciju par iepriekšējā kalendāra gadā veikto patstāvīgo praksi, norādot darba devēju, pasūtītāju, būvniecības lietas numuru (Latvijas Republikā veiktajiem darbiem), būves nosaukumu, ēkas galveno lietošanas veidu vai inženierbūves lietošanas veidu (saskaņā ar būvju klasifikāciju), būvniecības veidu, objekta adresi (ārpus Latvijas Republikas veiktajiem darbiem), būves grupu, darbu izpildes laiku, darbības sfēru, līdzdalības pakāpi, kā arī elektroniski pievieno šo darbu apliecinošus dokumentus, ja minētā informācija nav pieejama būvspeciālistu reģistrā;
* 44.7. būvspeciālists ir samaksājis patstāvīgās prakses uzraudzības gada maksu (turpmāk – uzraudzības maksājums) - Ministru kabineta 05.03.2019. noteikumu Nr. 100 “Būvspeciālistu uzraudzības un kompetences novērtēšanas cenrādis” noteiktajā apmērā;

 **2.1.1.** ja būvspeciālists nav samaksājis uzraudzības maksājumu, pamatojoties MK 169 noteikumu 46. punktu, rakstiskā veidā pieprasa būvspeciālistam 30 dienu laikā veikt nepieciešamo maksājumu.

 **2.2**. Pēc noteiktā termiņa beigām darbinieks atkārtoti pārbauda, vai būvspeciālists ir samaksājis uzraudzības maksājumu:

**2.2.1.** ja būvspeciālists, ir samaksājis uzraudzības maksājumu, tad LEB SD darbinieks veic nepieciešamo datu ievadi BIS uzraudzības maksājumu;

 **2.2.2.** ja būvspeciālists nav samaksājis uzraudzības maksājumu, tad saskaņā ar noteikumu Nr.169 5.2 apakšpunktu LEB SD direktors pieņem lēmumu par būvprakses sertifikāta darbības sfēras apturēšanu līdz uzraudzības maksājuma pilnīgai samaksai.

**2.3.** LEB SD norīkotais eksperts ne retāk kā reizi piecos gados plānveidīgi pārbauda informāciju BIS par katra būvspeciālista pēdējo piecu gadu periodā:

**2.3.1**. veikto patstāvīgo būvpraksi (noteikumu Nr.169 44.6. apakšpunkts);

**2.3.2**. veikto profesionālo pilnveidi (noteikumu Nr.169 44.5. apakšpunkts);

**2.3.3** pieejamo informāciju par maznozīmīgiem būvspeciālista profesionālās darbības pārkāpumiem;

**2.3.4.** pārbauda elektroietaišu projektēšanas būvspeciālista vienu izstrādātu būvprojektu katrā sprieguma līmenī (līdz 1 kV, no 1 kV līdz 35 kV), vai tā attiecīgo sadaļu, kuru būvspeciālists izstrādājis un parakstījis, un par kuru ir veikta atzīme par projektēšanas nosacījumu izpildi.

**2.4.** LEB SD katru gadu plānveidīgi veic padziļināto būvprakses uzraudzības procedūru 1 procenta apmērā no kopējā sertificēto būvspeciālistu skaita katrā darbības sfērā:

**2.4.1.** LEB SD direktora norīkoti, eksperti elektroietaišu projektēšanas darbības sfērā izvēlas vienu, pēc nejaušības principa, elektroietaišu būvprojektu/darbu, kuru būvspeciālists izstrādājis/veicis pārskata periodā un veic padziļinātu pārbaudi par atbilstību normatīvo aktu prasībām, ietverot būtisko raksturlielumu aprēķinu pārbaudi. Par veikto pārbaudi eksperts sagatavo protokolu un iesniedz to LEB SD direktoram.

 **2.4.2.** LEB SD direktora norīkoti eksperti elektroietaišu izbūves darbu vadīšanas un būvuzraudzības darbības sfērās, izvēlas vienu, pēc nejaušības principa, būvobjektu, kurā notiek elektroietaišu izbūves darbi un objektā uz vietas pārbauda vai būvspeciālists savus profesionālos pienākumus veic atbilstoši normatīvo aktu prasībām. Par veikto pārbaudi eksperts sagatavo protokolu un iesniedz to LEB SD direktoram.

**2.4.3.** Būvspeciālistus padziļinātai pārbaudei izvēlas, vadoties pēc šādiem riskiem:

**2.4.3.1**. par būvspeciālistu LEB SD ir saņemta informācija par paviršību vai maznozīmīgu patstāvīgās būvprakses pārkāpumu;

**2.4.3.2.** uz aizdomu pamata iegūta objektīvā informācija par profesionālās ētikas normu neievērošanu;

**2.4.3.3.** LEB SD nozīmētais eksperts ir konstatējis nepamatotu BIS datu bāzē ievadīto būvprakses vai profesionālās pilnveides informāciju;

**2.4.3.4.** iegūta informācija par iespējamu pārkāpumu, ka būvspeciālists pats nav kontrolējis, vadījis, vai tieši izpildījis darbus, par kuriem viņš parakstījies kā atbildīgais būvspeciālists;

**2.4.3.5.** LEB SD padziļinātai pārbaudei būvspeciālistu izvēlās pēc nejaušības principa, pamatojoties uz risku analīzi.

 **2.5.** LEB SD veicot būvspeciaālista patstāvīgās prakses izvērtēšanu pamatojoties uz:

**2.5.1**. MK not.169, p.46. Ja būvspeciālistu reģistrā tiek konstatēts, ka būvspeciālists nav iesniedzis ierakstu par patstāvīgo praksi vai ir iesniedzis nepilnīgu šo noteikumu 44.5. un 44.6. apakšpunktā minēto informāciju, kompetences pārbaudes iestāde pieprasa būvspeciālistam 30 dienu laikā ievadīt būvspeciālistu reģistrā nepieciešamo informāciju.

 **2.5.2.** MK not.169 p. 47. Ja saņemta sūdzība vai informācija par iespējamiem šo noteikumu 50., 51. punktā un 57.2. apakšpunktā minētajiem būvspeciālista profesionālās darbības pārkāpumiem, kompetences pārbaudes iestāde izvērtē pārkāpuma būtību un var pieņemt lēmumu, pamatojoties uz būvprojekta vai būves ekspertīzes atzinumu un citiem pārkāpuma izvērtēšanai nepieciešamajiem papildu dokumentiem.

**2.5.3.** MK not. p.48 Kompetences pārbaudes iestāde, veicot būvspeciālista patstāvīgās prakses uzraudzību, šo noteikumu noteiktajā kārtībā var pieņemt lēmumu:

**2.5.3.1.** par brīdinājuma izteikšanu;

**2.5.3.2.** par pienākumu LEB SD noteiktajā termiņā kārtot kompetences pārbaudi;

**2.5.3.3.** par būvprakses sertifikāta darbības sfēras apturēšanu uz laiku;

**2.5.3.4.** par būvprakses sertifikāta darbības sfēras anulēšanu;

**2.5.3.5**. par pārkāpuma lietas izbeigšanu, ja nav konstatēts vai konstatēts maznozīmīgs pārkāpums.

 2.5.3.6. MK 169 not. p 49. šo noteikumu 48. punktā minēto lēmumu triju darbdienu laikā pēc tā pieņemšanas iekļauj būvspeciālistu reģistrā.

**2.6.** Kompetences pārbaudes iestāde, izvērtējot sūdzību vai kompetences pārbaudes iestādes rīcībā esošo informāciju par būvspeciālista profesionālās darbības vai profesionālās ētikas pārkāpumiem, pieņem lēmumu par brīdinājuma izteikšanu:

2.6.1. par pārkāpumu, kas saistīts ar kompetences pārbaudes iestādes apstiprinātā profesionālās ētikas kodeksa neievērošanu;

2.6.2. par labai profesionālai praksei, kā arī kompetencēm, prasmēm un zināšanām neatbilstošu rīcību;

2.6.3. par pārkāpumu, kas saistīts ar būvniecību reglamentējošos normatīvajos aktos būvspeciālistam noteikto pienākumu nepildīšanu, nepienācīgu pildīšanu vai standartos noteikto prasību neievērošanu, ja tas nav radījis 11/21 pienākumu nepildīšanu, nepienācīgu pildīšanu vai standartos noteikto prasību neievērošanu, ja tas nav radījis būtisku apdraudējumu cilvēka veselībai, dzīvībai vai videi.

**2.7.** Kompetences pārbaudes iestāde, izvērtējot sūdzību vai kompetences pārbaudes iestādes rīcībā esošo informāciju par būvspeciālista profesionālās darbības pārkāpumiem, pieņem lēmumu par būvprakses sertifikāta darbības sfēras apturēšanu uz laiku:

2.7.1. ja tās rīcībā ir informācija, ka prokurors ir pieņēmis lēmumu saukt pie kriminālatbildības būvspeciālistu par noziedzīga nodarījuma izdarīšanu būvniecības jomā saskaņā ar šo noteikumu 3. pielikumu;

2.7.2. ja būvspeciālists šo noteikumu MK not.169 p 46. punktā noteiktajā termiņā nav ievadījis šo noteikumu 44.5. un 44.6. apakšpunktā minēto informāciju vai nav izpildījis šo noteikumu 44.7. apakšpunktā minēto pienākumu;

2.7.3. ja būvspeciālists kompetences pārbaudes iestādes noteiktajā termiņā nav izpildījis šo noteikumu MK not.169 p 44.2. apakšpunktā minēto pienākumu;

2.7.4. ja būvspeciālists atkārtoti nav nokārtojis šo noteikumu MK not.169 p 44.8. apakšpunktā minēto kompetences pārbaudi;

2.7.5. no trim mēnešiem līdz 10 gadiem, ja kompetences pārbaudes iestāde konstatē kādu no šādiem profesionālās darbības pārkāpumiem:

2.7.5.1. būvspeciālists apzināti sniedzis nepatiesas ziņas;

2.7.5.2. nav konstatējami pierādījumi, ka būvspeciālists pats kontrolējis, vadījis vai tieši izpildījis darbus, par kuriem viņš parakstījies kā atbildīgais būvspeciālists;

2.7.5.3. būvspeciālistam nākamo divu gadu laikā pēc šo noteikumu MK not.169 p 41. punktā minētās pārbaudes sekmīgas nokārtošanas piemērots vismaz viens brīdinājums;

2.7.5.4. būvuzraugs nav izpildījis būvniecību reglamentējošos normatīvajos aktos noteikto prasību par neatkarības ievērošanu;

2.7.5.5. būvspeciālists būvniecības procesā ir veicis darbības, tai skaitā šo noteikumu MK not.169 p 41. vai 50. punktā minētās, kas varēja būtiski apdraudēt cilvēka veselību, dzīvību vai vidi.

 2.8. Kompetences pārbaudes iestāde pieņem lēmumu par būvprakses sertifikāta darbības sfēras apturēšanu uz laiku:

**2.8.1.** ja ir saņemts būvspeciālista iesniegums par būvspeciālista sertifikāta darbības apturēšanu.

**2.8.2.** ja personai saskaņā ar šo noteikumu 51.5. apakšpunktu ir apturēts būvprakses sertifikāts vai apturēta būvprakses sertifikāta darbības sfēra un persona vēlas to atjaunot, tai pēc norādītā apturēšanas termiņa beigām veic šo noteikumu 48.5. apakšpunktā minēto kompetences pārbaudi.

**2.8.3.** ja kompetences pārbaudes iestāde konstatē maznozīmīgu būvspeciālista profesionālās

darbības pārkāpumu, kas kopumā neietekmē būvprojekta, būvdarbu vai būvekspertīzes kvalitāti, tā pieņem attiecīgo informāciju zināšanai un šo noteikumu 42. punkta piemērošanai.

**2.8.4.** Būvspeciālista sertifikāta darbības apturēšanas laikā ieskaitāms periods, kurā sertifikāts bija apturēts saistībā ar attiecīgo pārkāpumu pirms galīgā lēmuma pieņemšanas.

**2.9.** Kompetences pārbaudes iestāde pieņem lēmumu par būvprakses sertifikātā norādītās darbības sfēras anulēšanu, MK nr.169, p.57, ja:

2.9.1. saņemts būvspeciālista iesniegums būvprakses sertifikāta darbības sfēras anulēšanu;

2.9.2. būvspeciālists apzināti sniedzis nepatiesas ziņas, kas bija par pamatu lēmuma pieņemšanai par sertifikāta vai darbības sfēras piešķiršanu;

2.9.3. spēkā stājies prokurora priekšraksts par sodu vai tiesas spriedums, ar kuru būvspeciālists ir sodīts par noziedzīgu nodarījumu būvniecības jomā saskaņā ar šo noteikumu 3. pielikumu.

 **2.10.** Kompetences pārbaudes iestāde pieņem lēmumu par būvprakses sertifikātā norādītās darbības sfēras atjaunošanu, ja:

 **2.10.1.** saņemts būvspeciālista iesniegums par būvprakses sertifikāta darbības sfēras atjaunošanu, ja tas apturēts, pamatojoties uz šo noteikumu 54. punktu; 56.2.

 **2.10.2.** būvspeciālists ir ievadījis šo noteikumu 44.5. un 44.6. apakšpunktā minēto informāciju vai ir izpildījis šo noteikumu 44.7. apakšpunktā minēto pienākumu;

 **2.10.3.** būvspeciālists ir sekmīgi nokārtojis šo noteikumu 51.4. apakšpunktā minēto kompetences pārbaudi;

 **2.10.4.** būvspeciālists ir iesniedzis šo noteikumu 44.2. apakšpunktā minēto informāciju sūdzības izskatīšanai nepieciešamajā apjomā un sūdzības izskatīšanas procesā nav konstatēti tādi profesionālās darbības pārkāpumi, ar kuriem saskaņā būvspeciālista sertifikāta darbība jāaptur vai jāanulē.

 **2.10.** Sertifikāts vai darbības sfēra apturēta saskaņā ar šo noteikumu 51.1. apakšpunktu un saistībā ar šo faktu stājies spēkā attaisnojošs spriedums attiecībā uz būvspeciālistu vai lēmums par kriminālprocesa izbeigšanu.

 **2.11.** Ja būvspeciālists ir pilnībā izpildījis visas patstāvīgās prakses un pilnveides prasības, tad direktors pieņem lēmumu par pārbaudes pabeigšanu un LEB SD darbinieks minēto informāciju ievada BIS.

**2.12.** Ja atzinumā norādīts, ka būvspeciālistam nolikuma minētajā apjomā nav būvprakse vai pilnveide, tad LEB SD direktors pieņem lēmumu uzaicināt būvspeciālistu LEB SD noteiktajā termiņā kārtot eksāmenu saskaņā ar šī nolikuma apakšpunktā 3.5. prasībām.

**2.13.** Pieņemto lēmumu LEB SD būvspeciālistam paziņo Paziņošanas likuma noteiktajā kārtībā un triju darbdienu laikā iekļauj būvspeciālistu reģistrā.

**3. Būvspeciālista pienākumi būvprakses sertifikāta uzturēšanai**

**3.1.** Būvspeciālistam saskaņā ar MK noteikumu Nr. 169 44.7. apakšpunktu ir pienākums, katru gadu līdz 1. aprīlim samaksāt patstāvīgās prakses uzraudzības gada maksu MK noteikumu 4 Nr. 169 65.2. apakšpunktā un Ministru kabineta 05.03.2019. noteikumu Nr. 100 “Būvspeciālistu uzraudzības un kompetences novērtēšanas cenrādis” noteiktajā apmērā.

 **3.2.** Būvspeciālistam saskaņā ar MK noteikumu Nr. 169 44.3. un 44.4. apakšpunktu ir pienākums būvspeciālistu reģistrā uzturēt aktuālu savu kontaktinformāciju un informāciju par izglītību, elektroniski pievienojot izglītību apliecinošu dokumentu (ja papildus iegūta ar enerģētiku saistīta izglītība).

 **3.3.** Būvspeciālists par savu darbību iepriekšējā kalendārajā gadā līdz kārtējā gada 1. aprīlim ir pienākums BIS ievadīt šādu informāciju:

 **3.3.1.** par patstāvīgo praksi, būvprakses apliecināšanai pievienojot šādus dokumentus:

|  |  |
| --- | --- |
| **Darbības sfēra** | **Praksi apliecinošie dokumenti** |
| **Elektroietaišu izbūves darbu vadīšana****Elektroietaišu izbūves darbu būvuzraudzība** | BIS jāpievieno dokuments, kas apliecina būvspeciālista reālu darbu norādītajā objektā, kā arī jāpievieno kāds no dokumentiem, kas apliecina elektroietaišu izbūves darbu uzsākšanas laiku un šo darbu nobeiguma laiku |
| **Elektroietaišu projektēšana** | BIS jāpievieno dokuments, kas pierāda būvspeciālista saistību ar norādīto projektu. Piemēram: būvatļauju ar atzīmi par projektēšanas nosacījumu izpildi. Projekta vispārīgo datu lapa, lapa, uz kuras ir būvspeciālista paraksts, izstrādātā projekta atbilstošā daļa ar aprēķiniem, kuru būvspeciālists ir izstrādājis un parakstījis. Apliecinājuma karti ar atzīmi par būvniecības ieceres akceptu būvvaldē. Izstrādātā projekta atbilstošā daļa, kuru būvspeciālists ir izstrādājis un parakstījis. Paskaidrojuma rakstu ar atzīmi par būvniecības ieceres akceptu būvvaldē. Izstrādātā projekta atbilstošā daļa, kuru būvspeciālists ir izstrādājis un parakstījis |

**3.3.2.** informāciju par apgūtajām profesionālās pilnveides tēmām, programmas, seminārus un citus kompetenci paaugstinošus pasākumus sertifikātā norādītajā darbības sfērā, elektroniski pievienojot to apliecinošu dokumentus. Jāpievieno pilnveides pasākuma organizācijas nosaukums, programmas apraksts un ilgums.

**3.4.** Elektroietaišu projektēšanas būvspeciālistam pēc LEB SD pieprasījuma ir pienākums iesniegt LEB SD vai pievienot BIS izvērtēšanai vienu izstrādātu būvprojektu vai tā attiecīgo sadaļu, kuru būvspeciālists izstrādājis un parakstījis, un par kuru ir veikta atzīme par projektēšanas nosacījumu izpildi

**3.5.** Būvspeciālistam ir pienākums LEB SD noteiktajā termiņā kārtot būvspeciālista kompetences pārbaudi (turpmāk - eksāmens) atbilstoši MK noteikumu Nr. 169 40. punkta un 48.5. apakšpunkta prasībām:

**3.5.1.** ja pārbaudāmajā piecu gadu periodā būvspeciālists *ir praktizējis mazāk nekā trīs gadus*;

**3.5.2.** ja pārbaudāmajā piecu gadu periodā būvspeciālistam LEB SD noteiktajā apjomā (šī nolikuma 4.5. apakšpunktā) nav bijuši kompetenci paaugstinoši pasākumi sertifikātā norādītajā jomā un darbības sfērā;

**3.5.3.** ja būvspeciālistam pamatojoties uz MK noteikumu Nr.169 50. punktu, brīdinājums par profesionālās darbības pārkāpumiem piecu gadu laikā izteikts divas reizes;

**3.5.4.** ja būvspeciālistam konstatēti vairāki maznozīmīgi būvspeciālista profesionālās darbības pārkāpumi;

**3.5.5.** ja būvspeciālistam saskaņā ar MK noteikumu Nr. 169 51.5. apakšpunktu ir apturēta būvprakses sertifikāta darbības sfēra un būvspeciālists vēlas to atjaunot.

**4. Patstāvīgās būvprakses un profesionālās pilnveides piecu gadu perioda pārbaudes kritēriji**

 **4.1**.Eksperts izvērtē būvspeciālista praksi attiecīgajā darbības sfērā, sprieguma līmenī un virzienos un piešķir nosacītos kvalifikācijas punktus pēc šādiem kritērijiem:

4.1.1. ja prakse ir viens gads (12 mēneši) - 10 punkti

4.1.2. ja prakse ir divi gadi - 20 punkti

4.1.3. ja prakse ir trīs gadi - 30 punkti

4.1.4. ja prakse ir četri gadi - 40 punkti

4.1.5. ja prakse ir pieci gadi - 50 punkti

4.1.6. Ņemot vērā profesionālās darbības specifiku, patstāvīgā prakse būvdarbu vadīšanas un būvuzraudzības specialitātēs vienas darbības sfēras ietvaros var tikt summēta.

 **4.2.** Elektroietaišu projektēšanas būvspeciālistam eksperts papildus izvērtē viena izstrādātā būvprojekta katrā sprieguma līmenī atbilstību normatīvo aktu prasībām (šī nolikuma 2.3.4.apakšpunkts)

**4.3.** Elektroietaišu izbūves darbu vadīšanas un būvuzraudzības būvspeciālistam eksperts papildus izvērtē vienu izpildīto darbu, kura izstrādē būvspeciālists piedalījies.

 **4.4.** Eksperts izvērtē informāciju, vai būvspeciālistam ir konstatēti vairāki maznozīmīgi būvspeciālista profesionālās darbības pārkāpumi.

 **4.5.** Eksperts izvērtē būvspeciālista veikto profesionālo pilnveidi un piešķir nosacītos kvalifikācijas punktus par šādām obligāti apgūstamām tēmām un apjomu (1. tabula, 2. tabula):

1. tabula

|  |
| --- |
| **Profesionālās pilnveides ietvaros 5 gadu perioda obligāti apgūstamās tēmas un apjoms (vismaz 2 astronomiskās stundas atbilst 5 punktiem jeb 0.5 dienām) (vismaz 4 astronomiskās stundas atbilst 10 punktiem jeb 1 dienai)** |
| **Darbības sfēra** | **Pilnveides tēmas** | **Apjoms** |
| **Elektroietaišu projektēšana****Elektroietaišu izbūves darbu vadīšana****Elektroietaišu izbūves darbu būvuzraudzība** | Par aktuālo būvniecības regulējumu un ar to saistītiem normatīvajiem aktiem un nozares standartiem (Būvniecības likums, Vispārīgie būvnoteikumi, Speciālie noteikumi specialitātē, u.c. normatīvie akti) | 20 punkti jeb 2 dienas |
| Sprieguma līmeņa un virzienu ietvaros sniedzama aktuāla inženiertehniskā informācija, tai skaitā elektrodrošība, energoefektivitāte | 10 punkti jeb 1 diena |
| Darba aizsardzība un ugunsdrošība | 10 punkti jeb 1 diena |
| Energosistēmu (tajā skaitā elektroapgādes, elektroinsta- lācijas) tehniskā ekspluatācija | 10 punkti jeb 1 diena |
| Elektroietaišu ārējās un iekšējas elektroapgādes dokumentācijas daļas tāmēšana | 10 punkti jeb 1 diena |
| Par būvdarbu tehnoloģijām, konstrukcijām, to izstrādi un kļūdām būvdarbos un dokumentācijā | 30 punkti jeb 3 dienas |

2. tabula

|  |
| --- |
| **Darbības, kas pielīdzināmas profesionālajai pilnveidei** |
| **Darbība** | **Apjoms** | **Pielīdzināmās pilnveides tēmas un apjoms** |
| Darbs būvspeciālistu sertifikācijas institūcijā kā ekspertam vai komisijā | vismaz 1 gads | Aizstāj obligāto tēmu par aktuālo būvniecības regulējumu. |
| 1. vai 2. līmeņa augstākās profesionālas izglītības (energobūvniecībā) noslēguma darbu vadīšana vai recenzēšana | 1 diplomands | Aizstāj obligāto tēmu 5 kvalifikācijas punktu apmērā atbilstoši diplomprojekta tēmai |
| Darbs 1. vai 2. līmeņa augstākās profesionālas izglītības noslēguma darbu valsts pārbaudes komisijā (energobūvniecībā) | vismaz 1 gads | Aizstāj obligātās tēmas par aktuālo būvniecības regulējumu un būvdarbu tehnoloģijām, konstrukcijām, to izstrādi un kļūdām būvdarbos |
| Administratīvais darbs (uzņēmuma direktors, virziena direktors, tehniskais direktors vai līdzvērtīgs direktora līmenis) ar energobūvniecību saistītā uzņēmumā vai institūcijā | vismaz 2 gadi | Aizstāj obligātās tēmas par aktuālo energobūvniecības regulējumu 50% apmērā. |
| Piedalīšanās ar nozari saistītajos semināros, konferencēs un izstādēs | pasākumi (lielāks pasākumu skaits kvalifikācijas punktu skaitu nemaina) | Kvalifikācijas punktu apmērā atbilstoši semināru un konferenču tēmām (dalība izstādēs kā apmeklētājam profesionālajā pilnveidē netiek ieskaitīta) |
| Piedalīšanās ar nozari saistītajās apmācības | vismaz 1 gads | Kvalifikācijas punktu apmērs atbilstoši apmācības tēmai |
| Pedagoga prakse 1. un 2. līmeņa augstākās profesionālas izglītības iestādēs vai citā ar elektro-tehniku un inženiersistēmām saistītā mācību iestādē | vismaz 1 gads | Aizstāj obligāto tēmu atbilstoši studiju kursam, kas tiek pasniegts |
| Ar nozari saistītais zinātniskais darbs | 1 darbs | Aizstāj obligāto tēmu atbilstoši zinātniskā darba tēmai |
| Papildus augstākās izglītības iegūšana ar nozari saistītā specialitātē pārskata periodā (saņemts diploms) | 1 mācību programma | Aizstāj visas obligātās tēmas 50% apmērā |
| Papildus augstākās izglītības iegūšana darba aizsardzībā pārskata periodā (saņemts diploms) | 1 mācību programma | Aizstāj obligātās tēmas darba aizsardzībā un ugunsdrošībā. |

**4.6.** Būvspeciālistiem, kuriem nākamais patstāvīgās būvprakses un profesionālās pilnveides piecu gadu perioda pārbaudes termiņš iestājas laika periodā līdz 2021. gada 30. jūnijam, profesionālajai pilnveidei jābūt apgūtai šādā apmērā (3. tabula):

3. tabula

|  |
| --- |
| **Profesionālās pilnveides ietvaros 5 gadu periodā obligāti apgūstamās tēmas un apjoms (vismaz 2 astronomiskās stundas atbilst 5 punktiem vai 0.5 dienām, vai vismaz 4 astronomiskās stundas atbilst 10 punktiem jeb 1 dienai)** |
| **Darbības sfēra** | **Pilnveides tēmas** | **Apjoms** |
| **Elektroietaišu izbūves darbu vadīšana****Elektroietaišu izbūves darbu būvuzraudzība** | Par aktuālo būvniecības regulējumu un ar to saistītiem normatīvajiem aktiem un nacionālajiem nozares standartiem (Būvniecības likums, Vispārīgie būvnoteikumi, Speciālie būvnoteikumi specialitātē u.c. normatīvie akti) | 20 punkti jeb 2 dienas |
| Sprieguma līmeņa un virzienu ietvaros sniedzama aktuāla inženiertehniskā informācija tai skitā elektrodrošība | 20 punkti jeb 2 dienas |
| Par būvdarbu tehnoloģijām un konstrukcijām, un to izstrādi | 20 punkti jeb 2 dienas |
| Par aktuālo būvniecības regulējumu un ar to saistītiem normatīvajiem aktiem un nacionālajiem nozares standartiem (Būvniecības likums, Vispārīgie būvnoteikumi, Speciālie būvnoteikumi specialitātē u.c normatīvie akti). | 20 punkti jeb 2 dienas |
| Darba aizsardzība un ugunsdrošība | 10 punkti jeb 1 diena |
| Kļūdas būvdarbos | 20 punkti jeb 2 dienas |
| **Elektroietaišu projektēšana** | Par aktuālo būvniecības regulējumu un ar to saistītiem normatīvajiem aktiem un nacionālajiem nozares standartiem (Būvniecības likums, Vispārīgie būvnoteikumi, Speciālie būvnoteikumi specialitātē, u.c. normatīvie akti) | 20 punkti jeb 2 dienas |
| Eirokodekss | 20 punkti jeb 2 dienas |
| Sprieguma līmeņu un virzienu ietvaros sniedzama aktuāla inženiertehniskā informācija, tai skaita elektrodrošība | 20 punkti jeb 2 dienas |
| Būvdarbu tehnoloģijas, konstrukcijas, to izstrāde, kļūdas būvprojektos | 30 punkti jeb 2 dienas |

**4.7**. Būvspeciālistiem, kuriem nākamais patstāvīgās būvprakses un profesionālās pilnveides piecu gadu perioda pārbaudes termiņš iestājas, sākot no 2021. gada 1. jūlija, profesionālai pilnveidei, jābūt apgūtai šī nolikuma 4.5. apakšpunktā noteiktajā apmērā.

**5. Prasības patstāvīgās būvprakses un profesionālās pilnveides piecu gadu perioda pārbaudes ekspertiem**

**5.1.**Būvspeciālista patstāvīgo praksi un profesionālo pilnveidi pēc kritērijiem, kas minēti šī nolikuma 4. punktā, izvērtē LEB SD direktors no LEB SD ekspertu saraksta norīkots atbilstošas darbības sfēras eksperts vai ekspertu komisija:

 5.1.1. kuri ieguvuši vismaz otrā līmeņa profesionālo augstāko izglītību enerģētikas jomā inženiera vai saistītā inženierzinātnes studiju programmā;

 5.1.2. kuri ieguvuši vismaz piecus gadus ilgu patstāvīgo praksi atbilstošā darbības sfērā un spriegumā projektēšanas, būvdarbu vadīšanas vai būvuzraudzības specialitātē;

 5.1.3. kuru patstāvīgajā praksē pēdējo piecu gadu laikā nav konstatēti tādi profesionālās darbības un profesionālās ētikas pārkāpumi, par kuriem ir izteikts brīdinājums, vai apturēta būvspeciālista sertifikāta darbība;

 5.1.4. kuri neatrodas interešu konflikta situācijā likuma "Par interešu konflikta novēršanu valsts amatpersonu darbībā" izpratnē ar izvērtējamo būvspeciālistu.

 **5.2.** Šī nolikuma 5.1.4 apakšpunkta prasības nodrošināšanai, LEB SD biroja lietvede pirms darba uzsākšanas ekspertam iesniedz LEB SD apstiprinātu izvērtējamo būvspeciālistu sarakstu, un eksperts identificē un norāda LEB SD biroja lietvedei visus potenciālos interešu konfliktus ar izvērtējamām personām. Potenciāla interešu konflikta gadījumā LEB SD direktors norīko citu ekspertu.

**5.3.** LEB SD direktors norīko citu ekspertu arī gadījumā, ja ir saņemts pamatots būvspeciālista iesniegums par potenciāla interešu konflikta iespējamību ar ekspertu, kurš viņu izvērtē.

**6. Patstāvīgās būvprakses un profesionālās pilnveides piecu gadu perioda pārbaudes kārtība**

6.1. Ja būvspeciālists nav ievadījis vai ir nepilnīgi ievadījis patstāvīgās prakses vai pilnveides informāciju, eksperts lūdz pamatojoties uz MK noteikumu Nr.169 46. punktu, rakstveidā pieprasīt būvspeciālistam 30 dienu laikā ievadīt būvspeciālistu reģistrā trūkstošo informāciju vai informēt LEB SD direktoru, ja patstāvīgā prakse vai pilnveide nav veikta un:

6.1.1. būvspeciālists 30 dienu laikā neizpilda noteiktās prasības, LEB SD direktors pamatojoties uz MK not.169 p. 51.2. apakšpunktu pieņem lēmumu par darbības sfēras apturēšanu uz laiku līdz pilnīgai prasību izpildei;

6.1.2. būvspeciālists 30 dienu laikā izpilda noteiktās prasības, eksperts veic atkārtotu patstāvīgās prakses un pilnveides informācijas pārbaudi.

6.2.Ja ekspertam rodas pamatotas šaubas par iesniegtās informācijas vai dokumentu atbilstību sertifikācijas prasībām, tad eksperts var ierosināt LEB SD direktoram sastādīt ekspertu komisiju. Komisijas sastāvā ir vismaz divi atbilstošas darbības sfēras eksperti no LEB SD ekspertu saraksta, iesniegtās informācijas un dokumentu papildus izvērtēšanai.

 6.3.Eksperts, ne vēlāk kā 10 darba dienu laikā no pirmreizējās pārbaudes uzsākšanas vai šī nolikuma 6.1.2 apakšpunktā minētās atkārtotās pārbaudes uzsākšanas, iesniedz LEB SD direktoram atzinumu par būvspeciālista patstāvīgās prakses un pilnveides novērtējumu (turpmāk - atzinums).

6.4.Elektroietaišu projektēšanas būvspeciālistiem, eksperts papildus izvērtē viena izstrādātā būvprojekta/darba atbilstību normatīvo aktu prasībām. Par veikto pārbaudi eksperts sagatavo atzinumu un iesniedz to LEB SD direktoram.

6.5. Šī nolikuma 6.2 apakšpunktā minētajā gadījumā LEB SD direktoram iesniedz protokolu, kuru parakstījuši visi ekspertu komisijas locekļi.

6.6. Ja būvspeciālists ir pilnībā izpildījis visas patstāvīgās prakses un pilnveides prasības, tad SD direktors pieņem lēmumu par pārbaudes pabeigšanu un LEB SD lietvede minēto informāciju ievada BIS.

6.7. Ja šī nolikuma 6.4 apakšpunktā minētajā gadījumā atzinumā ir konstatētas būvspeciālista profesionālās darbības neatbilstības vai pārkāpumi, LEB SD direktors uzdod sākt būvspeciālista pārkāpumu izvērtēšanu saskaņā ar LEB SD dokumentu - “Sūdzību un apelāciju izskatīšanas kārtība”.

6.8. Ja atzinumā norādīts, ka būvspeciālistam MK noteikumu nr. 169 un šī nolikuma minētajā apjomā nav konstatēta būvprakse vai pilnveide, tad LEB SD direktors pieņem lēmumu uzaicināt būvspeciālistu LEB SD noteiktajā termiņā kārtot eksāmenu saskaņā ar šī nolikuma 3.5. apakšpunktā minēto.